Oficiālais Vēstnesis L 029 , 03/02/2004 Lpp. 0017 - 0018



Komisijas Lēmums (2004. gada 29. janvāris) par Kopienas finansiālo ieguldījumu saistībā ar novērtēšanas metodēm, ar ko nosaka pārstrādātās dzīvnieku olbaltumvielas lopbarībā (izziņots ar dokumenta numuru C(2004) 131) (2004/99/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā [1], un jo īpaši tā 19. un 20. pantu, tā kā: (1) Saskaņā ar Lēmumu 90/424/EEK Kopienai jāveic tie zinātniskās jomas pasākumi, kas vajadzīgi Kopienas veterinārijas tiesību aktu pilnveidošanai, (2) Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus par dažu transmisīvo sūkļveida encefalopātiju (TSE) profilaksi, kontroli un izskaušanu [2], aizliedz saimniecībā audzētus dzīvniekus barot ar dzīvnieku olbaltumvielām, izņemot dažas dzīvnieku olbaltumvielas. (3) Aizliegums barot atgremotājus ar atgremotāju olbaltumvielām ir pamatnoteikums, lai novērstu TSE pārnēsāšanu atgremotājiem. Tādēļ šāda aizlieguma pareiza izpilde stingri jākontrolē, veicot lopbarības analīzi. (4) No dzīvniekiem, kas nav atgremotāji, iegūtajām olbaltumvielām nav saistības ar TSE saslimšanas gadījumiem, un nav zinātnisku pierādījumu, kuri norādītu par to dzīvnieku, kas nav atgremotāji, olbaltumvielu saistību ar TSE pārnēsāšanu. Tomēr ir pierādīts, ka kontroles iemeslu dēļ ir jāaizliedz lietot barībā to dzīvnieku olbaltumvielas, kas nav atgremotāji. Jo īpaši tādēļ, ka nav pieejamas analīzes metodes, kas barībā atšķirtu atgremotāju olbaltumvielas no to dzīvnieku olbaltumvielām, kas nav atgremotāji. (5) Eiropas Parlamenta un Padomes 2002. gada 3. oktobra Regula (EK) Nr. 1774/2002, ar ko nosaka veselības noteikumus par dzīvnieku blakusproduktiem, kas navparedzēti lietošanai pārtikā [3], aizliedz dzīvnieku barošanu ar pārstrādātām dzīvnieku olbaltumvielām, kas iegūtas no tās pašas sugas dzīvnieku ķermeņiem vai ķermeņa daļām. (6) Dzīvnieku, kas nav atgremotāji, olbaltumvielu lietošanu lopbarībā saskaņā ar Regulā (EK) Nr. 1774/2002 izklāstītajiem nosacījumiem, var atkārtoti izskatīt tikai tad, ja ir pieejamas apliecinātas metodes, lai atšķirtu minētās olbaltumvielas no atgremotāju olbaltumvielām. (7) 2003. gadā Kopīgo pētījumu centra Mērījumu un standartmateriālu institūts (KPC – IRMM) veica salīdzinošu pētījumu, lai noteiktu pārstrādāto dzīvnieku olbaltumvielas lopbarībā. Pētījums norāda, ka mikroskopisko testu piemērošanas dažādība, un iespējams, dažu analītiķu ierobežotās pieredzes dēļ ir ievērojamas atšķirības vienīgās pašreiz pieejamās oficiālās metodes jutībā, specifiskumā un precizitātē. Bez tam pētījums norāda uz labām izredzēm apstiprināt alternatīvas metodes. (8) Pamatojoties uz šo pētījumu un, lai saskaņotu un uzlabotu pārstrādātu dzīvnieku olbaltumvielu noteikšanu, pašreiz apspriež priekšlikumu, kas precizē un uzlabo mikroskopisko metodi. Šis priekšlikums arī paredz sugām alternatīvu īpašu to metožu apstiprināšanu, kuras ir derīgas. (9) tāpēc ir jāuzrauga to laboratoriju efektivitāte, kas veic mikroskopiskus testus, jo īpaši kandidātvalstīs, un jāizpēta alternatīvas metodes, kad tās ir pieejamas. (10) Šajā lēmumā paredzētie pasākumi ir vajadzīgi, lai pilnveidotu Kopienas veterinārijas tiesību aktus, un tādēļ šie pasākumi var pretendēt uz Kopienas finansiālo ieguldījumu. (11) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Komisija nodrošina, ka vismaz 12 mēnešus veic šādus uzdevumus attiecībā uz to metožu novērtēšanu, ar kurām nosaka pārstrādāto dzīvnieku olbaltumvielas lopbarībā: a) kvalifikācijas testu par dzīvnieku lopbarības sastāvdaļu noteikšanu; b) iepriekš apstiprinātus pētījumus par attiecīgām analīzes metodēm, lai noteiktu dzīvnieku izcelsmes sastāvdaļas lopbarībā, pamatojoties uz šādu metožu attīstības norisi. 2. pants Lēmuma 1. pantā paredzētajiem pasākumiem Kopienas finansiālais ieguldījums nedrīkst pārsniegt EUR 60000. 3. pants Šo lēmumu piemēro no 2004. gada 1. janvāra. 4. pants Šis lēmums ir adresēts dalībvalstīm. Briselē, 2004. gada 29. janvārī Komisijas vārdā — Komisijas loceklis David Byrne [1] OV L 224, 18.8.1990., 19. lpp. Lēmumā jaunākie grozījumi izdarīti ar Padomes Regulu (EK) Nr. 806/2003 (OV L 122, 16.5.2003., 1. lpp.). [2] OV L 147, 31.5.2001., 1. lpp. Regulā jaunākie grozījumi izdarīti ar Regulu (EK) Nr. 1915/2003 (OV L 283, 31.10.2003., 29. lpp.). [3] OV L 273, 10.10.2002., 1. lpp. Regulā jaunākie grozījumi izdarīti ar Regulu (EK) Nr. 808/2003 (OV L 117, 13.5.2003., 10. lpp.). --------------------------------------------------